Държавен вестник, бр. 22, 2012 г., стр. 43

БРОЙ  22	
Д Ъ Р Ж А В Е Н  В Е С Т Н И К 	
СТР.  43  
Балетистът трябва да демонстрира самоуве­
реност, когато представя своите възможности, 
идеи и концепции пред продуценти, работода­
тели, хореографи.
В своята работа балетистът използва различни 
видове техника, аксесоари и сценичен реквизит: 
станки; пиано; аудиоплейър; видеоапаратура, 
игрално облекло или костюм и др.
Балетистът танцува както в зала (на сцена, 
на концертен подиум, в телевизионно студио), 
така и на открито. През по-голямата част от 
времето си той репетира или се упражнява в 
балетно студио. 
Балетистът носи отговорност както за собст­
веното си изпълнение, за представянето на от­
делните фрагменти и на целия спектакъл, така 
и за поддържане на собствените си физическа 
форма и здраве. Носи отговорност и за цялост­
ното възприятие на танцовата сцена, действие, 
спектакъл.
Дейностите по поддържане на физическата 
форма и танцовите умения са ежедневни (вкл. 
почивни и празнични дни), а сценичните изяви 
се осъществяват както през деня, така и късно 
вечер. 
2.2. Възможности за продължаване на про­
фесионалното обучение
Придобилият трета степен на квалификация 
по професията „Балетист“ може да повишава 
квалификацията си, като участва в семинари, 
курсове за повишаване на квалификацията, 
майсторски класове и др. 
Балетистът може да се обучава по друга 
професия от професионалното направление 
„Музикални и сценични изкуства“, като обуче­
нието по общата задължителна професионална 
подготовка – единна за всички професионал­
ни направления, и отрасловата задължителна 
професионална подготовка по професионално 
направление „Музикални и сценични изкуства“ 
се зачита.
2.3. Възможности за професионална реали­
зация съгласно Националната класификация на 
професиите и длъжностите (НКПД – 2011), утвър­
дена със Заповед № РД-01-931 от 27.12.2010 г. на 
министъра на труда и социалната политика, изм. 
и доп. със заповеди № РД-01-204 от 28.02.2011 г., 
№ РД-01-426 от 30.05.2011 г., № РД-01-529 от 
30.06.2011 г., № РД-01-533 от 30.06.2011 г. и № РД-
01-952 от 29.12.2011 г.
Лицата, придобили трета степен на профе­
сионална квалификация по професията „Бале­
тист“, могат да заемат следните длъжности от 
НКПД – 2011: 2653-3007 Балерина/Балетист; 
2653-3008 Примабалерина/Премиер-балетист, 
както и други подобни, допълнени при актуали­
зиране на НКПД.
3. Цели на обучението
3.1. Цели на обучението по общата задължи­
телна професионална подготовка – единна за 
всички професионални направления
След завършване на обучението по професията 
обучаваният трябва да:
• познава, спазва и прилага правилата за 
здравословни и безопасни условия на труд; 
• умее да формулира проблеми, задава въпро­
си, прави отчет за извършената работа, установява 
и поддържа делови отношения;
• познава стопанското устройство на стра­
ната, разбира съществуващите икономически 
отношения, процеси и явления и прави изводи 
за факторите, които ги пораждат;
• познава трудовото законодателство, опре­
делящо неговия статут, права и задължения;
• работи в екип, като участва активно при 
разпределение на задачите, съдейства на чле­
новете на екипа при изпълнението им и търси 
помощ от тях, носи отговорност;
• осъществява ефективни работни взаимоот­
ношения с колегите си;
• съзнава необходимостта и се старае да по­
вишава квалификацията си с цел осигуряване 
на бъдещи ангажименти;
• умее да намира информация в интернет с 
помощта на компютър;
• осъществява комуникация и ползва на чужд 
език информация, свързана с балета;
• спазва професионалната етика и има етично 
поведение.
3.2. Цели на обучението по отрасловата задъл­
жителна професионална подготовка, единна за 
всички професии от професионално направление 
„Музикални и сценични изкуства“
След завършване на обучението по професията 
обучаваният трябва да:
• познава характеристиките и разпознава 
основни епохи и стилове в музикалното, танцо­
вото, изобразителното изкуство;
• притежава общи музикални, актьорски и 
танцови знания;
• притежава подготовка по актьорско май­
сторство;
• притежава основни знания за сцена, сценично 
осветление, реквизит, костюм, грим;
• умее да работи в екип с колеги в изграж­
дането на обща визия за спектакъла.
3.3. Цели на обучението по специфичната за 
професията „Балетист“ задължителна професи­
онална подготовка 
След завършване на обучението по професията 
обучаваният трябва да:
• изпълнява различни танцови стилове;
• изпълнява солови или ансамблови партии 
и фрагменти;
• пресъздава на сцената роли, съобразени 
със законите на музикалната и балетната дра­
матургия;
• пресъздава на сцената специфични дра­
матургични роли, съобразени със законите на 
сценичното пространство;
• пресъздава образи, съобразени с истори­
ческото и географското местоположение на 
изобразяваните събития;
• танцува с реквизит;
• разчита по видео- или хореозапис сложен 
танцов материал;
• поставя или пренася на сцена танц, фраг­
мент или сценично действие;
• владее изпълнението на поне един музика­
лен инструмент.